Янко Станев лидер на СДС Варна за ТИМ и протестите\nPrevious Проф. Анелия Клисарова: „Не трябва да се закриват университети, а да се профилират !“\nNext Чавдар Червенков: „Държавата изчезна в един период“\nЯнко Станев: „Не може с 6 месеца протести и 1 година реформи да компенсираме предишните 20 години!“\nЯнко Петров Станев е завършил Висш медицински институт – Варна и работи като лекар в община Долни Чифлик до 1990 година. Притежава и диплома по “Публична администрация” от Нов български университет.\nКмет е на район “Владислав Варненчик” в периода 1990-1999 година. Общински съветник от 1999 година до сега.\nКариерата на Янко Станев в политиката започва през 1990 г., когато се записва в партията на Петър Дертлиев – БСДП. По същото време Станев е назначен за кмет във временната управа на варненския квартал „Владиславово“.\nПрез 1991 г. е издигнат и за кмет на Варна, но на вътрешнопартийните избори в СДС е предпочетен по-късно избраният син кмет и депутат Христо Кирчев.\nСтанев е един от идеолозите за създаването на Демократична алтернатива за републиката – ДАР и участва като неин кандидат на парламентарните избори през 1994 г. През 1995 г. става кмет на квартал „Владиславово“ от името на ДАР.\nД-р Станев заедно със СДС печели убедително парламентарните избори през 1997 г. Става член на партия СДС.\nПрез 1999 г. е избран за председател на местен клуб на СДС и за член на общинския съвет на партията.\nПрез 1999 г. след провала на бившия областен управител Добрин Митев на изборите за кмет на Варна, Станев е избран за член в Общинския съвет.\nНа 20 юли 2005 г. д-р Янко Станев е изключен от СДС след скандал с централното ръководство на синята партия. На 5 декември 2005 г. става член на ДПС.\nЯнко Станев – лидер на „СДС – Варна“ „Истории от прехода“\nВсъщност аз съм в политиката още преди 10 ноември 1989 г. В осми клас пристигна инспектор от отдел „Просвета“ и щеше да инспектира часа на класния. Моята учителка ме помоли да й обясня за политиката, тъй като знаеше, че чета всички вестници (независимо, че всички бяха еднакви). Набързо й обясних за Ясер Арафат и Палестина. Тя беше преподавател по математика и въобще нямаше представа, тоест имал съм някакви гени. След това (преди 10 ноември) направихме опит с още един колега да създадем Български лекарски съюз, за което ни прибраха след около 10 дни. Бяхме напечатали устава, взехме от окръжния педиатър д-р Костов един стар устав от 1927 г. със стария шрифт.\nМалко преди да падне режимът?\nДа. Напечатехме устава и решихме, че трябва да отидем до Русе и до Ветово, за да поговорим с други колеги и на следващия ден ни прибраха. Имах теза, че след като има съюз на учителите, писателите, художниците и жените, защо да няма съюз на лекарите. Един много представителен и интелигентен служител на ДС ми каза: „стига докторе, престанете. След като през 1947 г. сме забранили само съюза на лекарите и съюза на свещениците, то значи така трябва. Тогава разбрах част от логиката в политиката.\nКаква е логиката в политиката?\nЛогиката в политиката е, че системата не иска да знаеш какво правиш точно, а какво мислиш. Това е най-драгоценното в политиката – не да знаеш какво правят хората, защото то се вижда. Въпросът е какво мислят хората.\nЗа да ги контролират ли?\nНе само, за да може да управляваш. Колкото повече знаеш накъде отиват мислите на хората, толкова повече може да взимаш правилни управленски решения. Грешната посока е тази, която казахте – контрол, но не в името на добро управление, а контрол заради опазване на властта и привилегиите (винаги ще ги има). На самия 10 ноември бях на вилата на доцент Лисичков между „Виница“ и Св. св. „Константин и Елена“. Заедно с доцент Митев и още няколко мои бивши преподаватели от Медицинския институт водихме разговори на хапка и пийка. Тогава по един „Веф“ чухме словото на Славчо Трънски, който бърбореше за някакви решения. Разбрахме, че се случва нещо, но ние бяхме пълни песимисти. Самият аз виждах, че в европейски мащаб нещата падат, но не знаехме състоянието на икономиката. Примерно в източния блок Полша падна първа, но това се случи, тъй като още 1945 г. на конференцията в Потсдам американците и англичаните искат да вземат Полша. Тогава Чърчил казва, че има 3 начина да искаш нещо – да го вземеш доброволно, но Сталин няма да се съгласи. Вторият е насила – червената армия е там и третият е да го купиш. Тогавашният полски министър-председател е голям патриот (нищо, че е комунист) и милее за страната си. Американците дават заем на Полша, който започва да се изплаща 70-те години. Този кредит беше в основата на драматичните събития в Гданск, тъй като след връщането на кредита закъсва икономиката. Руснаците не отделят достатъчно средства от СИВ, а за България не знаех какво е икономическото състояние. Ние знаехме повече за другите държави, отколкото за нас.\nЗащо не се знаеше какво е състоянието на България? Имаше по-голям контрол ли?\nНикога не съм обвинявал само този т.нар. контрол. Може би самата философия на нашата нация е „колкото по-малко, толкова по-хубаво“. То и сега го виждам някъде – не се стремят да задълбават и това не го разбирам. Произхождам от стар земеделски род, независимо от това, че са имали къщи и магазини във Варна. Философията на моя род е по-различна, тъй като земята изисква определени правила – точна аритметика и човешки взаимоотношения, а в търговията и бизнеса не е така. Не знаехме какво е състоянието на страната и може да се каже, че някои не са искали да знаят, а други пък не са искали да се знае. Аз бях от фамилия, която не е подкрепила мероприятията на народната власт, а от друга страна засегната от мероприятията на народната власт. В първия случай означава, че не са се подчинили и не са искали да си дадат земите доброволно, а в другия случай са ги пратили „на топло“. До лагера в Белене са стигали особени случаи, за които има гаранция, че не могат да се поправят и не могат да бъдат уплашени.\nВ края на ноември 1989 г. ми звъннаха едни приятели от София и ме поканиха да присъствам на основаването на БСДП. Аз съм потомък на „БЗНС Никола Петков“. Останах много учуден, тъй като освен това, което бяхме учили за „тесни“ и „широки“ социалисти, нямах особено голяма идеологическа подготовка, но имах инстинкти. Отидох в София и там се запознах с Петър Дертлиев, Стефан Радославов, проф. Карамфилов, Мишел Петков – много големи личности. Това е най-големият ми късмет в живота (да попаднеш сред такива хора, които знаят толкова много и са преживели толкова много). Аз не ги разбирах в началото като кажеха нещо казвах, че това е предателство.\nИмаше ли сред тях внедрени хора от бившата ДС?\nВинаги е имало. ДС представляваше един уникален отбор от хора, които са възпитани и обучени да ръководят и не да те знаят какво правиш точно, а какво мислиш. Това беше принципът на ДС и те съществуваха във всеки град и във всяко село. Агентурният апарат беше огромен, а част от него много качествен. Зависи за какво си използвал познанията си, както и какъв е бил пътят, по който си определен. Така че имало е такива хора, но в първите години емоцията плашеше изявите им и те не можеха да се изявят. Толкова беше дълбоко и емоционално състоянието на народа, аз примерно съм бил пиян. И до ден днешен съм щастлив, че съм живял в тези времена. Независимо от това, че тези времена си имат и обратната страна. Когато си говорим със старите седесари ние се радваме, че сме били там – бяхме на по 30 години.\nЗащо тогава се случва Лукановата зима и ВНС се печели от старата власт?\nПреди малко говорихме за философията на народа. Първо ВНС е все едно сега изведнъж да се извърши преврат и от утре да започне държавна планова икономика с управление на една партия. Как ти се струва? Нереално, нали? На комунистите им се струваше нереално, а на нас ни се струваше точно обратното, че е реално. Показаха ни го на първите избори, че е било нереално. Не говоря за изборите при които резултатът беше обявен от ген. Атанас Семерджиев една година след изборите. Ние тогава не знаехме – аз влизам в политиката декември, учредявам СДС, щастие, митинги, рози. Основавам БЛС вече официално и без някой да ме арестува. Получавам правото да избирам къде да живея и работя, вече няма жителство. Мога да избера къде да пътувам, стига да имам пари и правото да избирам какво да говоря. Всички тези неща ми идват даром.\nПолучавате и купонна система..\nКупонната система беше умишлено въведена, вече бях кмет във временните управи и беше нещо ужасно. То беше програмирано с цел да друсат държавата, за да може новото да не се „сафиряса“. Ако не бяха друсали държавата щях да науча това, което научих, не за 30, ами за 3 години. Аз не съм обучаван за политик и всъщност никой от нас не беше обучаван за такъв (с изключение на тези, които са били в БКП). Луканов направи един гениален мръснишки ход – да спреш плащанията по дълга е самоубийство. Това е все едно да изгълташ стрихнин и да мислиш, че само ще кихаш и ще имаш разстройство. Луканов погуби държавата, но това беше програмирано, тъй като той беше много умен и подготвен човек. Всъщност подготвените бяха в БКП, а от другата страна бяхме ние, които бяхме неподготвени. А тези от нас, които бяха подготвени, май не бяха точно с нас. Това е животът и никога няма да заменя тези години – тази страст и емоция. Като кмет си спомням, че не давах да се харчи ток и стояхме с палтата на работа, докато не разбрах, че така пък не се работи. Може ли да си представите каква наивност е лъхала от нас?\nИ къде се пречупи тази наивност?\nС ударите. През 1991 г. СДС се разцепи на център и либерали. Във Варна бяхме в една сграда – в София се разцепиха, но във Варна продължавахме да сме в една сграда.\nТе и БСП и СДС – Варна бяха в една сграда на ул. „Македония“\nНикога не са били в една сграда. На ул. „Македония“ сградата беше на СДС, след това я дадоха на БСП. Тя беше на СДС – Одесос и трябваше то да я купи, след това беше купена от БСП. Трябва да сме наясно, че в исторически план това, което се случи, е много ценно. То подобри живота ни около два пъти. Както по отношение на материалното, така и по отношение на справедливото. Проблемът е, че в духовен план не бяхме подготвени и още по-голям проблем, че имаме сравнителна таблица с останалите държави.\nЕ, това проблеми ли е?\nЕстествено, че е. Как да се сравняваш в Холандия, която 400-500 г. е имала колонии?\nЗащо с Холандия, а не Унгария например?\nЧаст от Австро-Унгария, а не Османската империя. За да има ориенталска култура и нагласа като при нас, че преклонена глава сабя не я сече, а не гордостта и честта на австрийците или унгарците. Не, че и тук в България го е нямало, но ние сме съвсем друг манталитет. Именно заради това тези страни са по-развити. Въпреки всичко България е уникална държава, а българите – уникален народ. Може да направим едно сравнение между стойностите на комунизма и на капитализма. Гърция през 1947-1948 г. е почти два пъти по-зле от България. През 1989 г. е над два пъти по-добре от България.\nДа, но те теглят заеми и кредити…\nТо и ние се оказа, че сме теглили – ние не знаехме, но се оказа, че сме теглили. Истината е, че не беше дадена възможност на България да се развива планово. Бях на представянето на първата книга на Ричард Ран и Рон Ът (бел.ред. планът Ран-Ът). Там пише следното: „1993-1994 г. ще бъде повод за всенародни тържества, тъй като ще бъдат извършени реформите в България“. В този план имаше всички закони, които трябва да се приемат, графици и т.н. Въпросът е защо не се случи? В нас е проблемът, дори и 1/3 да бяхме направили щеше да е добре. Една реформа, за да се случи, трябва да има 3 неща – единно становище на значимите партии, пропаганда за резултата от тази реформа и съгласие на народа, който да е подготвен, че това нещо ще стане. Как смятате, за кое беше подготвена България? За реформата в земеделието? Кой разбираше от земеделие? Единият ми дядо Георги Янев, който е гагауз, тъй като през 50-те години местното ТКЗС е било зле и нищо, че е имал прякор „богаташчето“, го взимат и го правят председател на ТКЗС-то. За година и половина го стабилизира и отново го сменят. Вкъщи имаме книжка с всички председатели на ТКЗС със снимки и биография. На моя дядо няма снимка и пише само едно изречение с рождена дата и смърт. Това значи, че дори в смъртта и биографията на са равни, а Вие ме питате за приватизацията. Ама разбира се, че не са равни 90-те бяха починали дядо ми и хората от неговото поколение, ако бяха живи реформата в земеделието нямаше да се случи по този начин. Аз съм роден 1959 г. близо 15 г. след взимането на червената власт и какво помня? Помня X конгрес на партията, 25 години народна власт…. Да вкъщи са ми говорили, че сме притежавали земи и дядо ми обясняваше, че 80 декара от една нива до гората е била наша и аз се чудех за каква нива ми говори, ние сме друго поколение. Така че и приватизацията, и земеделската реформа бяха сбъркани, но не бяха сбъркани от нас демократите, а бяха сбъркани принципно.\nСДС взима пълната власт през 1997 г. и не успява да направи нито лустрация, нито приватизацията, която се очаква?\nТова е много лошо и аз го признавам за нас. Липсата на лустрация ме уби, аз не исках да се преследват хора. Смятам, че най-голямото постижение на България е липсата на кръв и гонения, каквито са правили комунистите. Никога няма да забравя какво са ми разправяли дядовците ми – този страх и омраза. Особено единият ми дядо мразеше всичко червено – мразеше го и то много тежко, но той не можа да дочака. Не знам дали щеше да бъде реваншист, той просто си искаше земята и техниката. Един американски трактор, сеялката и човешките взаимоотношения. Това, което се случи през 1997 – 2001 г., беше цената на споразумението за предаването на властта – да не се закачат червените, които бяха виновни за фалита на държавата.\nТова значи, че това е власт на всяка цена?\nНе, но имам грозна теза.\nКогато Иван Костов ни събра за първи път през 1997 г. аз напуснах събранието. Бяхме в дом 6 на курорта „Слънчев ден“. Знаете ли кои бяха първите му думи? „Властта трябва да се консумира!“ Хаптали като мен, които бяха от 6-7 години в политиката и живееха в гарсониера във „Владиславово“ с бизнес…. Не можах да издържа и си тръгнах – няма смисъл този човек да дойде и да ми каже, че властта трябва да се консумира, а аз от 1990 г. съм кмет. Много сори, освен това казано по варненски не съм „балък“, нито той ми е „аверче“. Като чух това и заминах. Тази философия е философия на властта на всяка цена. Да упражняваш властта на всяка цена в тази рухнала държава… Аз бях на първото съвещание на служебното правителство на Стефан Софиянски в Разград. Да ви кажа кои бяха четирите проблема, които обсъждахме на масата (двама районни кметове от България, 7-8 кмета на големи градове и министърът на финансите). Първи проблем – няма жито, чакаме да дойде от Полша един кораб с жито. Няма гориво – чакаме един танкер. Няма лекарства…. И аз слушам и се питам каква е тая държава? И Стефан стои завалийката. Това е чудовищно и ти прощаваш на тези, които са направили на мама пенсията едно кисело мляко.\nЗащо се стигна до Виденовата зима?\nИкономическите съветници на Жан Виденов докараха това положение умишлено и този фалит през 1997 г. беше умишлен. Ако бяха приели валутния борд през март 1996 г. щяхме да запазим 70% от фалиралите банки. Същите тези банкери вместо да ги вкараме в затвора…. Защо? Защото Николай Добрев бог да го прости и нашите хора се разбраха да няма преследване. Не съм казал, че трябва да има политически преследвания срещу Жан Виденов и другите. Достатъчно е, че ти ги заклеймяваш, в политиката това стига. Но тези, които имат да връщат 300 млн. и отива и връща 300 000 долара? Откъде е този дълг? Тези банки откъде са взели парите? От обикновените хора. Чудя се Варна какво ли не преживя и как е издържал този град. Удрят го строителните пирамиди, след това финансовите пирамиди и всичко това как става? С властта и с ченгетата, за които ме пита. Накрая ни удря и банковия фалит и през тези години хората в града губят пари и накрая гледаш сега всички казват, че им е лошо, а не е толкова лошо да се живее в града. Истината е, че Иван Костов направи страшно много грешки по отношение на справедливостта. Липсата на справедливост кара хората да се примиряват и да искат по-лекото и мекото. Това наруши Иван.\nНо започна борба срещу мутрите и олигарсите, които кой ги създаде? ДС?\nТака е, всички го знаем и това не е нужно дори да се коментира. Почти 10 години съм бил кмет и 20 години общински съветник, не може да стане без подкрепа. Те са продукт и сегашните олигарси са продукт. Има няколко автентични.\nКои са тези автентични олигарси?\nБез подкрепа не може. Ето Кирил Домусичев е авангардист, аз го признавам. Развива строителство, изнесе бизнеса си и в чужбина. Но без подкрепа няма как.\nИ той стартира отнякъде…\nЗнам откъде, аз го познавам още от онези години.\nКой остави нещата да се случат по този начин, след като хората са искали промяна след първоначалните емоции?\nЕдва ли някой иска да го рекетират…\nТова там беше върхът на сладоледа, но то мина бързо. Участвал съм в писането на допълнение и изменение в закона за банките и кредитното дело и в закона за кооперациите (през 1996/1997 г. ). За да може в България да има кредитно финансово сдружение от кооперативен вид, както е Райфайзенбанк в Германия. Това са практически нефалируеми финансови образувания. Бай Тодор Вълчев ме приема, всичко е 6. Аз откъде да знам, че главният юрист на БНБ Тодор Вълчев в върл противник на популярните банки и кредитно-финансовите кооперативни сдружения и се чудя този закон защо не минава, иначе съм направил всичко. Нямало е някой от ДС да каже, че ще помогне, нямали са файда. Не само ДС е виновна, нашите хора също са си виновни. За това туткане и бавене вина имат и хората, защото нямат ясни виждания. Ето сега има протести, ами нищо не казват.\nКазват „мутри вън!“ Не искат да ги управляват мутри, най-вече Пеевски.\nКато се махне Пеевски ще дойде просто някакъв период от време да бъде заместен. Ако системата и правилата не се променят ще дойде друг Пеевски или Янко Станев. Глупаво е да смяташ, че ако не променяш правилата, то ще сменяш играчите.\nТе това искат хората на площада, промяна на правилата\nНе чух нито едно правило, напротив чух как ще управляват с реваншизъм\nТова е върхът на сладоледа, Всички, които не разбират, се упражняват върху съдебната реформа. Аз съм от 30 години в политиката, едно изказване нямам за съдебната реформа. Постоянно говоря с хора от съда и прокуратурата, за да разбера. Няма универсална рецепта, Христо Иванов, който най-много иска реформа, нали направи конституционни реформи.\nТой искаше съвсем други реформи, те ги орязаха\nОкастриха му формални неща, защото ако това, което се реши тогава, беше изпълнено със съдържание, а не само с форма, какво мислиш, че тези хора, които днес са във ВСС не искат България да просперира и да има добро правосъдие? Не, убеден съм, че искат.\nТогава защо има случаи като „Осемте джуджета“ и разследвания, които показват друго?\nВъв всяка държава ги има, умирам от смях като ми кажат, че България била най-корумпираната държава. Боже, господи! Тя, че е корумпирана, корумпирана е. Че трябва да се намали корупцията от 20 на 4-5% трябва. Но същото е и в другите държави, да не ми се правят на ангели небесни. Депутатката от Ирландия, която се изказва в европарламента (бел. Ред. – Клеър Дейли), умрях от майтап. Да й дам материали за Ирландия за корупцията, материали на ирландското правителство. Ама тя там е комунистка някаква. Не съм съгласен с това, че държавата ни трябва да бъде очернена. Просто не могат да убедят хората, че без корупция ще станат нещата.\nКак да се върне доверието в институциите?\nДоверието се връща постепенно. Когато всички партии са съгласни, а не като се сменят да се сменя и политиката и това да става всеки път. Идва царят и вика за 800 дни ще ви „оправя“. Казах си, 800 дни колко беше една бременност, все пак съм доктор. Като всеки човек се замислих дали няма и истина в тези думи. Срещнах се с двама министри от кабинета и ги попитах как ще се случи това и те ми казаха: „ами Янко, откъде да знаем“? И народът чака. Ето сега има добра възможност да се дебатира – Бойко казва това трябва да се направи, протестиращите не казват почти нищо, но искат „мутри вън“ и оставки – малко е стани да седна работата.\n„Отровното трио“ предложиха някакви алтернативи\nДа ме прости Господ, все едно не съм бил 30 години в политиката, ако това тяхното е алтернатива. Ще Ви дам 7-8 програми на партии и това всичко фигурира там.\nИ защо не се изпълнява тогава?\nМислиш, че те ще ги реализират ли? Какъв потенциал има „Отровното трио“? Явяват се на избори, печелят 200 000 гласа и влизат в парламента с 15 души. Какво ще правят там?\nЩе дават предложения най-малкото, то трябва да се осмисли престоят в този парламент…\nКой ще ги приеме?\nАко са смислени предложения защо да имат само 15 депутати? На избори гласуват 20%… Защо? Защото няма доверие в институцията парламент…\nИ на запад е така, аз много съм мислил по този въпрос, много ме боли. Колкото повече хора гласуват, толкова по-голям е и натискът. Първо има голяма част, която не смята да гласува – те са индеферентни и не го интересува за съжаление. Второ има млади, които не са подготвени и гласуват по т.нар. емоционален хаос – изборите винаги са емоция.\nИма ли купен вот, това пак е емоция?\nКъде в света няма купен вот?\nЕмоция, ама за 50 лв.\nЦените варират, то зависи от публиката. Същото го има навсякъде – и в САЩ, и в Европа. Който се съмнява да дойде да го закарам в някой германски град и да се увери. Аз също съм смятал, че там няма, но се оказа, че не е патент на българи, поляци и румънци. Как може купеният вот да играе роля при положение, че имаш ядра на партии?\nИма и корпоративен вот и държавна администрация…\nМного на тези вит вотове…. това означава един като вземе властта и никога да не я даде. Как ще убедиш някой в администрацията? Той ще каже, че ще гласува за теб, ама как точно ще гласува само той си знае. 50% от администрацията също не е доволна.\nНали има секции и се брои по брой гласували и записани в списъците?\nТези експертизи съм ги правил в този кабинет близо 30 години. Истината е, че ако няма начертана визия, по която да има съгласие – 5 неща да са (социална, съдебна реформа), ама решава се и край! И това се пропагандира и народът го приема. Всички са съгласни, значи е добре. Ще останат 20-30% стандартно песимисти за България и след това се приема в Народното събрание и се приема. Не вярвам, че корупцията може да победи това съгласие. Една от формите да се блокира това е корупцията, но другата форма е по-опасна. Това е политическата.\nПравителството казва, че ще прави реформа, скачат недоволни и се оттегля предложението с довода да не си образуваме грижи и който иска да прави реформа. Нали сте виждали това нещо 30 години?\nКак да стане това което предлагате? Кой ще предложи нещо, което да се приеме от мнозинството българи?\nВинаги реформите са свързани с духовни, материални и всякакви лишения. Всяка промяна в човека води до напрежение в него. Българският народ има една хубава черта – когато е убеден в нещо, той го приема. Моите съграждани като са били убедени, че трябва да освободят българи от Тракия и Македония са отиват и умират без да им пука. Сега като не е убеден?\nКой ще ги обедини тези хора? Те не вярват на Мая Манолова, Иван Костов, Бойко Борисов, нито вярват на „Отровното трио“. Невски протестиращи вярват на „Отровното трио“. Нито вярват на Божков, Пеевски…\nЕ, на никой не вярват значи. Всъщност те не вярват и на себе си, защото ако не вярваш на никой ти тайно подозираш и себе си. Самият аз от време на време изпадам в такива ситуации, особено покрай Covid 19. Напрежението се засилва, променяш живота си. Смятам, че трябва усилие от страна на всички партии, да има силна левица и десница. В България винаги десницата има стандартно 2-3% повече от левицата, което не пречи и левицата да спечели някой път изборите.\nДа, но на изборите десницата само един път печели абсолютно мнозинство, оттам насетне само маргинални проценти? Докато БСП има стабилно ядро от гласоподаватели.\nИ ГЕРБ вече са стабилни, те прилапаха половината от избирателите на СДС. Развитието на България ще дойде тогава, когато политическата система осъзнае, че се нуждае може би не точно от „рестарт“.\nТе ДПС предлагат „рестарт“, тази дума стана актуална …\nТой и Бойко предлага рестарт.\nКажете малко за ДПС, тя е интересна партия. Тя никога реално не е управляваща партия, но властта зависи от нея от години.\nПървият устав на ДПС е напечатан на пишещата машина на СДС-Варна в апартамента на Емил Хамди. Самият устав е напечатан от бившата председателка и секретаря на СДС.\nДа де, ама вижте къде е СДС сега и къде е ДПС…\nСДС беше за реформите, ние бяхме луди, не ми пукаше. Аз съм доктор и получавах с около 250 лв. повече тогава, отколкото като станах кмет. Така че не ми е пукало от това нещо. Истината е, че ДПС след като беше регистрирано за първите избори (Татяна Дончева отказа да ги регистрира) и с един глас можеше да бъдат обявени за противоконституционна партия. ДПС беше станала една нормална партия. Около 2000 г. СДС започна с натиска, обявяването за проклятие на България на ДПС и ние спряхме реформата в ДПС, която трябваше да стане една мултиетническа партия – 50% българи и 50% турци. 2006 г. на петата Национална конференция на СДС Ахмед Доган казва: „защо не следващият председател на ДПС да бъде християнин“. Започна фронтална атака, появиха се патриоти и те накараха ДПС да запази влиянието на стандартния си електорат чрез икономически мерки. И тогава тази партия първа осъзна, че като дадеш на избирателя и общината средства ще спечелиш влияние (тоест бюджета държавните субсидии и т.н.). Първият човек, който съм чул да говори за европейски средства, беше Ахмед Доган още през 2005-2006 г. – предприсъединителните фондове работеха, още не бяхме влезли в ЕС. Започнаха да се появяват патриотични формации – АТАКА, НФСБ, ВМРО, а от другата страна ДПС, които постепенно с инстинкта си за самосъхранение разработи тази рисунка, която е днес. Дали тя е по-порочна от другите рисунки? Не, по-успешна е.\nДа, ама я свързват с олигархията… Още от времето на Мултигруп и Илия Павлов, а по-късно и Пеевски\nПознавам всички хора, за които говориш, но познавам и другите. Смятам, че разликата е несъществена. Просто е по-ефективен модела, защото разчита на една основна маса от избиратели, която е етническа.\nАма тя май прогледна тази маса от избиратели? Няма имоти като този на Росенец, доста по-бедни са от лидера им.\nАми ние тримата сме по-бедни от всеки един политически лидер в България. Аз съм от 30 години в политиката, 10 от тях като кмет живях в гарсониера, а имам и бизнес.\nЕ как става така, че с една заплата на депутат и министър да си направиш къща, апартамент. Те бяха доста случаите, не е само Росенец?\nНямам намерение да съдя тези с големите къщи, защото това е пропаганда. Имам намерение да ги съдя защо минималната работна заплата не е 850 лв. , защо минималната пенсия не е 650 лв. Това е моето кредо. Това, че имал имот.. Да, ако може прокуратурата да ги излови тези, които унищожиха голяма част от икономиката и да ги накаже, че белким народът повярва, че има файда Накрая народът ще си каже е какво като им взехме два плажа и 5 замъка, какво хващам аз. Народът иска съвсем други мерки, вътрешно и инстинктивно. Той трябва да бъде с европейски доходи – той е европейски гражданин, но няма европейски доходи.\nЗащото еврофондовете не се разпределят правилно…\nНе е само това, съгласен съм, че и това го има. Хубавото на протестите е, че почнаха да се дават по 50 лева на пенсионерите. Някои казват, че това са нищо пари – глупости! Моят дядо ще си плати тока и водата с тези 50 лв.\nЗащо трябваше да чакат да има протести, за да се дадат тези 50 лв всеки месец и да се разследват имотите в Росенец?\nСмятам, че това с минималната пенсия и минималната работна заплата трябва да бъде стратегически написано и прието от всички партии и да е ясно, че в бюджета ще е включено. И когато това го има ще подчиняваме всички законодателни инициативи и политики на това. Тогава народът ще разбере, че има справедливост и, че някой мисли за него. А не да му се вдигне данъкът, защото много по-лесно се събира данък от 3 млн данъкоплатци по 100 лв. прави 300 млн лв. Ама да вземеш 300 млн от някой богаташ, той ще наеме такава адвокатска къща от Франкфурт, че ще ти падне капата. Това е моето кредо и това съм се опитвал да вкарвам в нашия бюджет.\n30 години сте в политиката. Наблюдавате ли процес, при който малкият и среден бизнес няма среда за действие?\nИкономическата среда за малкия и среден бизнес се регулира до голяма степен от общинските и държавни бюджети за съжаление. В последните години, с влизането ни в ЕС, започнаха и други регулаторни фактори. Аз съм представител на такъв бизнес от 1991 г. Ужас е когато трябва да подсигуря осигуровките в условия на криза на едни 50-70 души. 150 000 лв. на които трябва да платиш осигуровки и заплати, след ДДС разбира се. След това трябва да отделиш средства за останалите разходи – за издръжката, данъците, които ще платиш. Така или иначе плащаш данък сгради и другите данъци. Нали знаете, че смъртта и плащането на данъците са неизбежни.\nЗа някои обаче не са…\nЕ, това е част от това, за което говорим. Не може да ме убедят, че не можем да съберем данъка на някой Такъв филм няма. Ако не можем да го съберем, то значи някой е наредил да не го събираме. Просто трябва на хората да им бъде оказана помощ чрез тези минимални доходи, за да може да искаме от тях да работят по европейски. Аз съм спорил с мои служители и работници, че получават примерно дневен надник от 50 лв. чисто без данъците – което означава около 1400 лв. чисто. Това са 25 евро, но той работи около 2 часа. Ако увелича по 4 – значи за 8 часа му плащам 80 евро. Да, ама толкова плащат в Германия.\nДа, ама трудът е един и същ…\nНе е един и същ. При мен производителността е около 4 пъти по-ниска. Причините разбира се не са само в хората. Те са и в организацията на икономиката, бизнес средата, икономическите лостове и т.н. и това пречи. Най-хубавите програми са нашите на СДС, ние винаги най-точно прогнозираме. Е и ? Каква файда?\nКак се правят избори, от толкова години сте в политиката, значи хората трябва да Ви харесват много и да гласуват мажоритарно?\nЗа мен се гласува по-особено – само мажоритарно. Когато видят някой като мен веднага го очернят. Ако напишеш в Гугъл Янко Станев ще се появят неща, които 100% не са истина. Примерно се появяват 5 публикации от типа „изгониха отново Янко Станев от СДС“.\nТе и феновете на Спартак Варна искаха да Ви бият по едно време…\nДа, аз не съм известен с отстъпчивостта си. Аз от трибуната съм им казвал, че „вие не ме обичате и аз не ви обичам“. Не харесвам поведението ви.\nЗащо стана така, че Спартак не можа да бъде спасен?\nКак да не беше спасен? Глупости… 2008 г. когато ме изпратиха да спася имотите на Спартак и самия футболен клуб отидох на събранието, на което присъстваха двете дружества (едното е спортният комплекс, а другото футболния клуб). Клубът имаше дългове 4 940 000 лв. задължения и 20 000 лв. активи. Спортният комплекс активи за 3 200 000 лв. (земите на общината) и пасиви, тоест дългове за 1 600 000 лв.\nЕ, защо се хващате да го спасявате тогава?\nЕ как защо? Заради общината и нейната собственост. Иначе ще вземат собствеността на общината без пари. И тогава се хванах и им казах, че има две положения. Едното е все едно не съм бил на това събрание, а другото да обявим несъстоятелност на двете дружества, за да спасим имотите. Направих реформата и се отказах – аз съм спартаклия и не бях ходил до втория мач, който загубиха от Шабла и пак ме извикаха. В това време феновете направили друг отбор. Аз откъде да знам – ФК Тополи и бил фенския Спартак. В това време разни Неделчовци (бел.ред. Неделчо Михайлов) и др., които никога не са били спартаклии, направили пропаганда. Журналистите ми казаха, че се разбрали с тях да не казват, че е ФК Тополи, а фенският Спартак. Ок, аз съм амбициозен човек. Натупахме ги тези, фалираха за 6 месеца.\nДа де, ама зад този Спартак седяха феновете на отбора, а на мачовете на вашия Спартак нямаше хора. Същата работа като с двата клуба ЦСКА в момента- единият е подкрепен от феновете, а другия е на EFBET.\nСъгласен съм, само че тук нямаше втори отбор. Имаше един отбор, понеже отборът на феновете фалира. 6 месеца не можа да издържи и фалира. Обявиха на една пресконференция, стана Неделчо Михайлов вместо да се сбият защо са фалирали. Защото тези момчета дадоха от сърцето и душата си.\nТова е някаква тяхна кауза, аз съм от Черно море, но подкрепям това, което направиха. Това е тяхната кауза – техният отбор.\nДа, не може да се отрече това. Макар че нищо не направиха те, направихме го ние, които сме управлявали.\nНе е точно така, защото организираха годишнина\nС кои пари я организираха?\nКажете не съм запознат\nДокладната от кого е подписана? С кои пари? С пари на общината. От мен, от кмета, от председателя на общинския съвет, от съветниците. Айде стига.\nДа, де, ама ако няма подкрепа от феновете никой няма да се сети за този отбор. Този спорт е направен за феновете.\nСъщите тези фенове бяха съгласни за реформата, но някой ги подкукуроса. Те също като нас са неопитни. Надявам се, че всички тези неща са ги направили по-опитни и мъдри. Виждам например, че отношението към мен е променено. Само разни, които са гузни, че са чопнали нещо те продължават да ме плюят. Плюенето е по хора като мен, които не са войници, а войни. Разликата между войника и война е, че войникът само изпълнява заповеди, докато война има и подчинява своя кодекс. Аз например няма да изпълня заповед, която ми дават, само защото съм председател на СДС за варненска област. Никога няма да се навия – да стана кепазе за рода си. За сблъсъка с феновете на Спартак в община Варна – аз съм 100 кг човек, обучен, с брат ми съм. Можете ли да си представите какво мога да направя ?\nС 10 души ще Ви е малко трудно…\nАбе какви 10 души, погледни ги какви свирки са. Стои зад мен, един лакът и приключва мачът. Аз съм добър войн, имам и голямо сърце, доказал съм го в живота си. Въпросът е, че не можеш да допускаш насилие срещу хора, които не знаят какво правят.\nТова плод на емоция ли е, или нещо друго ги е водило тогава?\nНе, просто така са настроени хората. Какво да ги съдя ли? После идваха един по един да ми се извиняват. Единият вика аз съм заплашен. Аз му казах, че не го познавам, даже не бях гледал записа. Добре, ами ако дам команда? Вътре имаше 20 седесари, ако извикам помощ какво става с онези 10-15 души тогава? 20 седесари ,а ние не сме много безопасни. Имаме войнствен манталитет, който в интерес на истината не е много за уважение. В СДС разликата между „осанна“ и „разпни го“ са 30 секунди, не повече. Също като при феновете. Истината обаче е, че това плюене не повлиява на избирателите. Защо? Сега ще ви обясня с какво се гордея. С моя подпис с мое участие е построено първото училище в България след 10 ноември 1989 г. – айде да ми се изфука някой други и то кмет на район.\nТова трябва да го помнят хората, които тогава са били в активна възраст…\nПомнят го и децата им го помнят и директорката го помни и слава Богу още са живи. Управлявал съм 9 години кметство и сме построили първата поща след 10 ноември 1989 г. Сега вече няма нужда от поща, но тогава нямаше телефони, имаше 130 телефона. Най-важното, което най-много ме радва – залесих цяло „Владиславово“. Разсадникът в „Тополи“ беше реституиран и имахме право да вземем оттам дървета (всички районни кметове). Не си спомням друг да е взел, но аз много време возих оттам и се научих как точно се сеят. Тези дръвчета, които виждам във „Владиславово“ всичките са садени тогава.\nТоест хората се отблагодаряват за това като гласуват за Вас?\nПомнят го, имам гласове непрекъснато там. Онзи ден се срещнах с един човек и той ми припомни как е бил на среща с мен и се е оплакал как не може да живее с 3 деца в апартамента в 404 блок, аз живеех в 405 блок. И аз съм му казал окей, все едно съм го изгонил. След една седмица съм го извикал, тъй като помня и съм си записал. И наистина след проучване се оказва, че има 3 деца и едното е болно и сме му уредили друг апартамент. Той е почнал да благодари и аз пак съм му казал окей. Помни го цял живот това и ми го каза миналата седмица. Огнян се казва човекът, аз не го помнех. И седя на една пейка и ми го разказва – хем се надувам, хем се чудех защо не си спомням такова нещо, аз помня зулумите. Ами първите охранителни действия? Във „Владиславово“ нямаше полицейски участък – министерството плащаше само заплатите. Ами имотът, колите, бензинът? Всичко от А до Я съм го плащал от парите на кметството. Тези неща, които съм направил, остават и аз се гордея с тях. Да не се фукам с още 7-8 неща, които са първи в България, а не дори във Варна. Значи все пак съм бил добър или инициативен, решителен или луд.\nНе се ли уморихте за 30 години?\nУморявам се, но само когато нещо не се случва. Сутрин ставам в 5 часа и до 7 часа съм подредил деня.\nХората искат нови лица, а Вие сте в политиката във Варна от 30 години. Бойко Борисов е 10 години на власт.\nТой е 20 години на власт.\nОт 10 е\nКак от 10 години?\nНе говорим за кмет и главен секретар на МВР … Има известна разлика\nТой беше главен секретар на МВР 4 години, кмет. Това са близо 20 години в политиката, който го подценява е голям майтап. Това са 20 години в политиката на неговото ниво.\nГовори се за връзки със СИК, за ИПОН…\nСИК, ИПОН, МИПОН.. Спомням си, че бях набил 2-3 души и тези побои ги изкараха. Ами те не бяха само за бой…. Един го хвърлих в един казан с боклук, защото постоянно вадеше отвътре боклук. Те били на събрание сутринта на входа и ме викат възрастните хора и ме питат как може така. Умрях от срам, ама смятах, че съм прав докато не ме извикаха хората. Сутрин в 6 часа ходех да оглеждам дали свети във „Владиславово“, след това оглеждах чистотата, озеленяването, инфраструктурата и като отида в 8 часа в кметството знам всичко и няма нужда някой да ме лъже. Истината е в работата, избраха ме за шеф на СДС и Христо Кирчев каза тогава на хората в СДС: „сега ще видите този работохолик“. Наистина съм работохолик – тази година съм почивал 3 пъти не искам да почивам.\nВластта и политиката не са ли опиат? Не можете без тях. Младите искат нови лица…\nАз съм съгласен и се стремя да уча нови хора. Има например един нов общински съветник, който прекарва много време с мен и той ми каза, че за 3 месеца е научил това, което за 3 години е нямало да научи. Аз съм готов да ги уча, защото на мен също ще ми е хубаво. Не е важно колко знам, така е и в живота на мъдрите хора. Не е важно колко знаеш и можеш, а колко хора си научил. Това е истинското, аз съм научил нещата, защото съм имал шанс или късмет, или някаква лудост и съм попаднал в точното време на точното място. Най-много се плаша от това, че авторитетът ми в СДС е такъв, че те мълчат през повечето време. Сега ме убеждават, че мълчат, защото знаят всичко и са съгласни с това, което говоря, но това ме притеснява.\nКакво ще кажете на младите?\nПолитиката не е нашият живот – нашият живот са нашите семейства и близки, но политиката е най-важната част от нашия живот. Защото от нея зависи целият им живот, а той им предстои – не е като при мен. Всичко е политика от раждането и демографската политика, през детската градина, транспортът, училището, болницата… Това, че те подценяват политиката е проблем на държавата. Не е проблем това, че са революционно настроени и не знаят много неща. Трябват подготвени хора, младите трябва да се подготвят.\nАко ще ги подготвят бивши кадри на ДС….\nТе не са вече …. Не може да се разбере едно, че различните държави реагират по различен начин. Едно е във Франция, Англия, Германия, Полша. Мисля че ще е добре, ако младите успея да се запалят по политиката. Но те се палят само на избори, а трябва да има постоянен огън, за да може да се развива. Младият човек е като попивател, той ще научи всичко. Само че мисли, че ще го направи за 5 месеца… Няма да стане. Аз се научих на 4-5 година в общинския съвет да знам материята, за да мога да се усъвършенствам. А твърдя че имам бърз ум.\nВъзможно ли е младите да бъдат използвани?\nВъзможно е, но мен не ме интересува това. Презирам този модел. Истинският млад човек ще е достатъчно умен и дори да го използват ще се усети. И аз нищо, че съм на 61 години виждам как някой път ме успиват. Това е човешко качество, особено хора с моя профил – вечен оптимист. Аз все вярвам и казвам, че може да стане догодина например. Не съм от тези, които ще ръмжат, че нищо не става и не се случва. Като не става нещо, бачкай и увеличи работата два пъти. Младите трябва системно да се занимават с политика. Все още няма училища за политика, те са практически неща от живота. Не приемам това, което виждам – да имаме манталитет, че само егото е двигател на човешкия прогрес. То безспорно е двигател, но не е истинският двигател на човешкия прогрес. Истината е в съзнанието, че определена дейност няма как да е печеливша за кратък период от време и се изискват дълги усилия. Това е като приказката за онази английска ливада. Българинът отива и взима инструкциите за английска, зелена ливада. Връща се в България, прави същото и се обажда в Англия и казва- ами не става! И те му отговарят – забравихме да ти кажем, че 200 години сме правили нашата ливада. Не може да искаме за 6 месеца протести и една година реформи да компенсираме останалите 20 години! Младите трябва да участват, това е техният живот.\nДа де, ама реформите трябва да започнат и да стартират. А егото на двамата лидери (бел.ред. Бойко Борисов и Румен Радев) май е по-голямо, отколкото трябва да бъде.\nИ те са хора, и те ще го преодолеят. Този филм съм го гледал с личното его – и какво стана? Фасони. По-скоро става въпрос не за его, а за естествения човешки респект от това, че не знаеш какво може да се случи. Младите хора носят голямата отговорност. Какво, няма да им помогне Бойко Борисов ли, ако имат конкретни искания?\nТой казва, че няма подготвени кадри…\nЗначи трябва да се готвят\nДа де, ама те не го искат…\nЕй това е проблемът. Ти го каза.\nИма причина да не го искат…\nОтвратени са сигурно?\nСъгласен съм. За сериозните неща обаче трябват сериозни хора. Трябва да похарчиш част от себе си, включително и това отвращение, ако искаш да има резултат. Сериозният човек трябва да преглътне.\nВ името на нещо, но да не стане обратното?\nАко има труд това няма да се случи, но дори и да се случи това пак не е повод да се откажеш! На мен не са ми се случвали нещата току-така. Имал съм късмет в онези реформаторски времена, защото съм бил буен и зад мен са стояли перфектни хора. Това, че има някакъв неуспех не означава, че трябва да се отказват и айде в чужбина, чакай малко – ти трябваш тук, на България, на мен ми трябват!\nТе като прочетат за Вас им стига\nТе не са глупаци, стигат им 1-2 разговора с мен. Твърде се съмнявам. През 2013 г. ми направиха поръчкова ревизия – сменя се управлението, стандартна процедура.\nЗвучи отвратително това…\nАз го приемам за нормално, идват едни жени от София, не може от Варна, тъй като ме познават в града, аз съм известен. И сядат и казват, че ще ревизират частните ми фирми. И аз им казвам, че нямам проблем с това, но проблемът е за тях, тъй като сега духа такъв вятър, ами ако духне друг вятър? Съжалих, че го казах. След една година има смешен пазарлък между мен и тях. Понеже няма никакъв проблем в личната ми ревизия, естествено аз съм опитен. Както веднага биха си казали някои – естествено, той, ако не го нагласи, кой друг. Спас Спасов например от „Дневник“ ще каже той, ако не го нагласи, то кой.\nДа, ама Спас Спасов повдига интересни теми, той говори и за ТИМ\nСъгласен съм, само че не говори реално. Когато говори за мен е субективен, ела, говори с мен. Тези момичета като дойдоха останаха в шок. Знаете ли от какво? Те гледат на целия ми живот в пари и виждат, че аз не ходя в чужбина. Аз мразя да ходя до София пък какво остава в чужбина. Сигурно само 10 пъти съм пътувал в живота си в чужбина. Гледат статистиката от МВР за преминаване на границата, гледат доходите ми, стандарта ми. Умрях от смях като ме питаха какъв автомобил имам, аз им обяснявам. Питаха ме колко е годишен, аз им отговорих, че е на 8-9 г. Имам Lexus и нямам намерение да го продавам, мога да си купя още утре нова кола. Видяха живота ми и ми казаха: „ама г-н Станев, те друго говорят за Вас“. Да, ама финансите не лъжат – виждате доходите ми. Накрая те останаха изумени от реалността, която се сблъсква с това, което са им казали. Броиха едни 240 000 бутилки вино. Преди време един полицай ми беше казал пък: „докторе, или ти си най-големият професионалист, или ние сме големи балъци“. Казах му: „нито аз съм най-големият професионалист, нито вие сте балъци. Просто търсите под вола теле“.\nПонеже спомена за ТИМ. Аз съм един от хората, които така се е озъбвал на ТИМ на оперативки и са следвали заплахи за живота ми. Тогава бях шеф на СДС Варна и споделих на ген. Василев (бел.ред. ген. Васил Василев – бивш шеф на СДВР и Национална служба полиция). Той ми каза: „нищо не можем да направим, дай публичност“! Да стана аз, който имам 200 години род от които всеки един е бил с чест и достойнство, и да се оплаквам, че някой ме заплашва? Глупости! Слагам и аз пищовите на гъза и каквото стане! Както казваше Марин Митев: „Янко Станев може да е всякакъв, но ще застане“.\nТова е като в дивия запад…..\nНе е като в дивия запад. Никой не ми е посегнал и съм спечелил уважението на тези, които са ме заплашили.\nЗащо въобще трябва да заплашват когото и да е?\nЗащото някой ги е оставил да ме заплават! Защото генералът (бел.ред. ген. Васил Василев – бивш шеф на СДВР и Национална служба полиция) ми вика дай публичност….Не ми казва ще ги разследваме…. Сигналът е личен!\nИстината на прехода и на СДС е, че всички, които участвахме в този преход, не бяхме подготвени. А тези, които смятаха, че са подготвени, те бяха подготвени по грешния начин – това бяха бившите кадри на ДС и затова го отнесе цялата държава и се лутаме 30 години. Затова не можем да постигнем съгласие и не можем да накараме народа си да повярва и да му осигурим висок стандарт на живот.\nЗащо сменихте СДС с ДПС?\nНе го смених, винаги съм смятал, че ДПС е турското СДС. Като им прочетете програмите те са абсолютно еднакви. Освен това аз бях изгонен от СДС. Дойде Надежда Михайлова с още няколко души и казаха, че ме изключват. Никога не отивам някъде, където не ме искат. Сложих ключовете на масата, подписах един протокол и си излязох.\nЗащо не приключихте с политиката тогава?\nПриключих и получих огромно облекчение, даже майка ми беше все още жива и беше много щастлива. Реших да се посветя на бизнеса си и започнах да преча на хората си, бутам се където не ми е работата. Това беше 2004 г. Лошо впечатление ми направиха действията след мен в СДС, но приемам всичко, аз не съм човек, който плаче – тарикат мъж не писка. Ако си вдигна ризата ще видиш какви политически белези имам на гърба. Идва 2005 г. и правех ремонт на туристическата си база, и идва делегация от ДПС, които са само бивши седесари. Питаха ме можеш ли да помогнеш да има ДПС депутат от Варна, досега нямаме такъв? Казах им, че ще помисля, но в един момент въпросът беше поставен от най-високо ниво и ме попитаха: „можеш ли, или не можеш“? Един седесар, който знае рода си (има 220 години история) и има самочувствието, че знае повече от другите за изборите, като му кажеш така…. Действието се развива през май 2005 г. Буквално ме поизнудиха с натиск и тогава станах шеф на щаба на ДПС и вкарахме депутат от Варна. След това бях много щастлив с тези хора, аз ги познавах всичките. Имаше заповед на Ахмед Доган за местните избори да няма коалиция между СДС и ДПС, а аз бях направил коалиция с цялото ДПС в областта против волята на Ахмед и той знаеше тези неща. В крайна сметка ме поканиха да отида в ДПС – тези хора, с които правих изборите, те бяха готини и красиви, има такива хора навсякъде. Съгласих се и отидох в ДПС, те веднага ме изстреляха в космоса, защото съм подготвен кадър. Там не се влияят от медийни публикации.\nОт какво се влияят? От други фактори може би?\nВлияят се от познания и умения, разбира се, че и там има стандартни интриги за политическия живот. Няма начин Ахмед Доган да не приеме някой с висока степен на подготовка, по-висока от другите, познаващ технологиите на процесите, начетен и с нестандартни виждания.\nДа де, ама те направиха 2005 г тройна коалиция с БСП, а Вие сте от СДС, а ДПС в началото е било със СДС също така….\nТо малко беше цирк моето участие в ДПС, защото трябва например да се подкрепи Първанов, аз гласувам обратно. И ме пита Ахмед: „добре, какво предлагаш? Вашият кандидат на СДС Неделчо Беронов става ли“? Е, как да кажа, че става. И той ми каза: „е, тогава“? Имало е интересни разговори, но моят престой в ДПС ми даде голямо предимство – аз винаги съм бил широкоскроен по отношение на етническата, религиозната и всякаква друга солидарност. Никога не съм имал предразсъдъци – не знаех (така съм възпитаван), че хората като са различни трябва да се мразят.\nНе се ли спекулира с тази тема?\nСпекулираше се, но аз съм го виждал на практика. Чучелото ми го изгориха пред 5-годишния ми син на входа на Морската градина като станах шеф на ДПС.\nДа, но хората живеят заедно въпреки всичко…\nТака е, обикновените хора живеят заедно, политиците правят зулумите.\nНо политиците злоупотребяват с фразата за етническия мир…\nЗлоупотребяват или не то е факт и трябва да се бориш срещу това. Има и обикновени хора, които злоупотребяват с това. Няма защо да си крием главата в пясъка. Т.нар. националисти например.\nДа, те палиха и джамии..\nАми глупости на търкалета. Истината е, че моят престой в ДПС ме обогати откъм технологията на управлението. Мен ме изключиха и от ДПС след това. А от ДПС ме изключиха, защото не се подчиних на заповедите. Заповедта беше да се подкрепи Борислав Гуцанов, а аз подкрепих Кирил Йорданов.\nНе може да не знаете, че като влизате в коалиция с БСП трябва да подкрепите техния кандидат, за да има коалиция.\nЗатова съм войн, а не войник. Ахмед и всички в ДПС знаеха това, аз пък знаех, че сигурно ще ме изгонят. Не мога да си представя, че Веселин Марешки, който познавам много добре, ще бъде кмет, а пък Борислав Гуцанов знаех, че няма шансове. Аз го познавам, той е най-добрият политик в БСП Варна. Каквото и да говорим Кирил Йорданов беше в топ 10 на българските политици и държеше Варна независима.\nДа и заради него се запали Пламен Горанов…\nТова е друга тема и много трудно ще се съглася с това. Пламен Горанов колкото се запали заради Кирил, толкова се запали и заради всички „говна“ в държавата.\nВсички, абсолютно. Аз водих десетки разговори след смъртта му, включително и с хора, които са му били много близки. Бог да го прости момчето, отиде си ей така. Но в случая подкрепих Кирил Йорданов, защото беше най-добрата, авторитетна и организирана кандидатура. Самият Ахмед Доган ми каза: „няма да мога да те защитя“, но аз съм бетонна глава. Изключиха ме обективно правилно, но моделът беше грешен. Казах си, че май много стана да ме изключват, ама ок. Това се случи през 2011 г. През 2013 г. ме извикаха от СДС във връзка с изборите и взех да командвам парада. 2014 г. ме викат СДС София и ми казаха, че не съм изключен. Аз не повярвах, мислех си, че ме лъжат, но процедурата наистина не беше завършена. Председателят Божидар Лукарски и главният секретар Филип Кирев ми показаха, значи аз съм бил незаконно член на две партии 6,5 г. Значи егати контрола…. И ги питах какво се иска от мен? Ами да обединиш хората. СДС Варна бяха останали 6 души. А винаги след мен са вървели много хора, не знам защо, просто вярват в това, което правя. Тези, които ме познават, знаят кой съм и не са в измислен свят. Аз също имам грехове и греша постоянно.\nБили сте в обкръжението на много хора, които са ненавиждани. Не ги познават, но има причина да ги ненавиждат. Ахмед Доган, ТИМ, и коалиция с БСП, въпреки че те се промениха с годините при тях има вечни кадри….\nПроблемът не е във вечните кадри, а в това как съумяват да защитят интереса на обикновените хора. Само на думи или на дела, това е проблемът на българската политика. Виждали сме много красиво написани програми, но само на думи.\nКой ги чете тези програми?\nТакива като мен ги четат, но като прочетат, че минималната работна заплата ще стане 500 лв, а аз знам, че трябват 6.5 млрд лв., за да стане толкова преди, сега 8-10 млрд. При бюджет около 130 милиарда лв. е възможно, но трябва да съкратиш едни други неща. Затова трябва да се самоконтролират тези хора, за които говорите имат негативен имидж. Аз ги познавам и знам и плюсовете, и минусите им. Ще ги почна подред – Петър Дертлиев, ако го бяха избрали за президент България щеше да има друга съдба. След това Филип Димитров. Ако той и президентът Желев бяха екип България щяхме да избегнем половината от грешките – правителството на Беров, Виденовата зима. Ако Костов не беше решил, че сме толкова велики, че няма по-велики от нас нямаше да се случат тези неща с приватизацията. Познавах всички тези хора много добре. Знаете ли Костов ме наказваше. Съобщаваше по телевизията (все едно сме още във времената на БКП) как ме маха мен и екипа ми от всички постове на СДС Варна. След 3 месеца идва при мен, стиска ми ръката и ме пита дали мога да направя нещо. Мога разбира се, защо? Защото 800 души в СДС са вярващи в мен, защото идвам сутринта в 6 часа и си тръгвам в 8 вечерта. Новият председател идва в 11 часа, закача палтото на закачалката, изчита един вестник, изпива едно кафе и казва лафа си:“ какво правим сега“? Идват депутатите и ги пита и тях същото. Така че тези хора са избрани и нямам намерение да оспорвам вота на турците за Ахмед Доган.\nИма такива тези, че това се дължи на страха. Например в ядрото избиратели на БСП страха от промяна. В тези на ДПС от сянката на Възродителния процес?\nЕлекторатът на БСП и техният състав искат да вярват на лидера си, който и да е той. Ако има лидер значи сме с него. Това е много хубаво, ако това го имаше в СДС – СДС щеше да управлява и до днес. Ние, ако имаме лидер веднага скачаме срещу него. В ДПС не страхът е водещ, а уважението към това, че един човек философски и всякак ги защитава. Сега нещата може и малко да са се променили.\nАхмед Доган си построи хубав палат…\nЗа ДПС и този етнос шефът им не трябва да носи касата на ДПС в портфейл в задния си джоб, а трябва да има такива имоти. Това е манталитетът на този етнос. Не съм чул депесар или турчин да обвинява Ахмед Доган, че има такъв дворец.\nИма такива хора – ходжата на едно село обвини ДПС, че за толкова години път не са направили до селото, а си строят палати…\nХоджата, Осман Октай….Не ми ги говори тези, дето, ако ги питам и за себе си ще кажат същото. Говоря за обикновения човек с козата и кравата – повярвай ми! Не защитавам никой, аз си защитавам моите тези. Дори и тези хора имат желание да се оправят нещата, но за съжаление няма единствено или ги няма младите, които да палят огънчетата. Няма ги младите, отказват се бързо, искат днес да се случи всичко. Правя интервюта за работа, някой път ми става тъжно. Идва едно момиче и иска 2000 лв. заплата. Как? Същата длъжност човек, който е работил за нея получава 1300 лв?\nЗа политиката ли става дума, или за личния бизнес?\nЗа личния бизнес. Все пак се издържам от бизнеса си.\nОт политика може ли да се издържа човек в България?\nМоже, но обикновено това в голямата илюзия, че някой като стане общински съветник и ще стане богат веднага. Глупости на търкалета!\nНякой лобистки закон, ако прекара в парламента или общинския съвет?\nЛобистки закон… То, ако беше така от 12 000 общински съветници щеше да има в страната 12 000 богаташи. Те всички, които са богати, са били богати още преди това. Не съм видял някой да влезе беден и да излезе богат. Оставете този филм, макар че виждам напъните и мераците в началото. Мисля си, че наистина политиката трябва да стане високоплатена, но и вископодготвена. Има много малко подготвени хора.\nИма ли кадри, които да ги подготвят? И то качествено?\nТова вече е проблем на всеки и на държавата.\nТя дори една Конституция не се учи в училище…\nТова няма значение, трябва да има магия. Човек трябва да знае, че се е отдал. Все по-малко хора виждам, които се отдават. Има такива и в Народното събрание, и в Министерски съвет, но не са достатъчно. Ако някой ден България се събуди с осъзната необходимост, че трябва много по-усилен труд и степен на подготвеност ще се решат всички въпроси. България е могъща държава. Дано да съм жив да видя магистрала „Хемус“ и младите хора подготвени и веднага да ме махне някой от стола, да седне и да знае какво прави. Дано да съм жив да видя, че е пречупено това недоверие, че нещо може да стане и да се случи. Тогава ще бъда щастлив освен, че преживях 1989 г. ще бъда щастлив, че съм преживял още една 1989 г.\nА тя не се ли случва сега?\nНе, няма подготовка. Тази псевдореволюция се нуждае от много сериозна подготвеност на кадрите. България няма време да обучава управленци наново, които и да са те. Много съм далеч от мисълта, че някой на площадите ще обикне Бойко Борисов или мен. Няма и нужда, даже умирам от смях някой път като им се подмазват хора от правителството или ГЕРБ…\nТой маха от джипката на хората….\nОстави джипката, той си има негова политика и е много по-напред от другите в политиката. Как точно Хаджигенов ще стане министър на правосъдието? Той няма подготовка… Нулева, то аз бих се справил по-добре.\nА защо точно Хаджигенов? На площада може да има друг по-подготвен?\nНе виждам някой да се изказва. Разбирате ли какъв е проблемът? Младият човек, който и да е той, ще тръгне след определени лидери, но той трябва да спечели уважението му.\nТе показват само тримата от „Отровното трио“, а на площада са 10 000. Аз например познавам хора, които са добре подготвени и протестират.\nИ аз имам приятели на площада, но те се връщат в частния си бизнес след това. Трябва търпение за подготвеност. Подготвеността на хората е гаранция, че нещо ще се случи. Търпението е всичко, ако не можеш да чакаш в политиката, но не се подготвяш, значи не ставаш. На гагаузки и турски има една приказка, която гласи: „търпението е горчиво, но плодовете му са сладки“. В България на никой не му се търпи, никой не иска горчиво.\nПет века сме търпели…\nНяма да коментирам това, че не е в полза на моята теза, че България е уникална държава след като не е сменила името си близо 1400 години.\nКакво ще кажете на хората, които искат да участват в политиката оттук насетне? Как да се предпазят от олигарси, защото продължават да искат да ги използват?\nТрябва да са подготвени. Трябва да отделят много време и усилия. Трябва да бъдат подготвени и гарантирам, че тогава няма да има кой да ги използва и ще бъдат много полезни за държавата и народа си, както и за себе си. Гарантирам също така с моя житейски опит, че ще бъдат истински щастливи, дори да не успяват във всичко. Рецептата е проста – висока степен на подготовка и усилия. Това означава много жертви, няма друго решение. Ако енергията на младостта и опита се съчетаят, то ще стигнат до едно високо ниво на позитивно напрежение и може тогава нещата да тръгнат много рязко напред, защото подготвеният, енергичен и решителен човек е огромен стимулатор и той е стимулатор властта да взима решения.\nДПС Иван Костов протести СДС ТИМ Янко Станев


Онлайн игра Eagle отбраната . Играй безплатни игри Забавен\nЕто един чудесен игра, в която трябва да помогне грижовен Wild Orlice защита на техните яйца. Angry туристи приближава от всички посоки, опитвайки се да получите ръцете си върху тях.\n© - безплатна онлайн игра. Eagle отбраната ()-играйте онлайн флаш игра Eagle отбраната безплатно. Не забравяйте да оцените тази игра, Eagle отбраната и да споделят тази игра с най-добрите си приятели.\nGame Eagle отбраната Online\nОписание на играта Eagle отбраната линия. Как да играете онлайн игра Ето един чудесен игра, в която трябва да помогне грижовен Wild Orlice защита на техните яйца. Angry туристи приближава от всички посоки, опитвайки се да получите ръцете си върху тях. Използвайте мишката, за да се стремят и да хвърлят камъни по хората. Не забравяйте да събира бонуси. Унищожи всички нарушители и да спечелят максимален брой точки. На добър час!\nОценете тази игра: Играна: 1027\nEagle отбраната ( Гласове15, Вторичен Рейтинг: 4.87/5)\nСпаси гаджето си\nТвърд карамел Cat


Да му се неначудиш, как го преживях\nСептември 25, 2018, 23:49:18\nПикап, ефективни запознанства, флирт и свалки (Pick-up Project форум) > Забавления и смях > Интересни и забавни истории > Да му се неначудиш, как го преживях\nАвтор Тема: Да му се неначудиш, как го преживях (Прочетена 897 пъти)\n« -: Ноември 02, 2017, 01:16:54 »\nПонеже бях набеден, че нямам особен успех с жените, ето една от приемливо успешните ми случки.\nПоредния годишен одит за ISO. Жив да не бях. За незапознатите, казано простичко - това е проверка, дали се спазва международна стандартизация и ако случайно е така - всичко, което се произведе в съответното сертифицирано място, може да му лепне сертификат, че е произведено под изискванията на ISO. Например, отивате до тоалетната, напъвате се и това, което излезе - можете спокойно да го опаковате и да му лепнете етикет "Complies with the ISO-9001:2015" да речем. Защото чистачките на тоалетната отговарят на стандартите на ISO, плочките на тоалетната, самия фаянсов трон, вратичката, която пречи на любопитните погледи към творческите ви усилия... и... абе всичко. Схванахте идеята.\nОдиторите, разбира се, в нашия случай са от Франция. Пет човека - мъж и четири жени. Общо взето те са наясно, че ако проверката тече, както трябва, ще ни отнемат сертификата. Общо взето и ние сме наясно, че ако проверката тече, както трябва, ще ни отнемат сертификата. Затова по принцип те са много внимателни какво питат, а ние сме много внимателни какво отговаряме(да не вземат от централния офис да им дърпат ушагите). Все пак тяхната цел е да ни стреснат, че да се стегнем. А нашата цел е да си даваме вид на стреснати, без да влизаме в бюджетни преразходи. Търси се тънък баланс. Затова от един месец трескаво се подготвя документация, репетират се речи, кофти персонала му се урежда планирана отпуска за периода на проверката, броя на охранителите се удвоява, а този на чистачките - утроява. Забелязва се, че и мъжката част на персонала се бръсне редовно, а женската част е по-спретната от обикновено.\nИдва денят Д(the auDit day), естествено именуван така по моя идея. Идеята ми за това да концентрираме охраната на портала, в огнева точка с картечници, а наоколо небрежно да се търкаля гранатомет е отхвърлена, с учудващо за мен мнозинство. Или казано иначе - само аз гласувах "За", от седем членен състав. Така останаха двама охранители на портала, само с пистолети, белезници и палки. Срещу петима одитори. Беше ясно, че ще влязат. И тук идваше моя проблем - аз въобще не бях готов за одита. Което не е такава трагедия, защото в шоу програмата по екзекуция на висш ръководен персонал аз бях планиран за сряда следобед. Ще рече, че имам цял понеделник и цял вторник, че и сряда предиобед, за да измисля как да се измъкна. Примерно рязко да получа инфаркт. Малко крайно, но щеше да свърши работа.\nИ така, Понеделник. Ставам на ранина, около осем. Съвсем в неведение от факта, че точно тези проверяващи ще вземат да си спазят графика и да са там в 7:59. Докато спокойно се разбуждам, получавам няколко притеснителни СМС-а, което ме кара да се метна на колата и спешно да отида на работа. Отработена схема - докато съм на 200-300 метра от портала, започвам бясно да мигам къси-дълги, докато колата се носи странично, по прашасалия път. По това(огромен облак прахоляк и нещо премигващо) охраната знае, че съм аз и отварят отдалече. Ама този път не. Едва спрях, щях да се изтрещя челно в бариерата.\nОхраната тича към мен, молят ме някакви документи да им дам, понеже трябвало да се направят, че ме проверяват. Подавам им пакетче салфетки. Разгледаха го внимателно, върнаха ми го, извиниха ми се, вдигнаха бариерата. И на мен ми пада ченето. Седем членния борд на директорите - строен между портала и паркинга. Естествено - шест членен е, щото единия член още не е дошъл. А пред тях строени петима идиота със светлоотразителни жилетки "Auditor". Всички вперили поглед в мен. Хрумват ми различни неща - да дам газ и да прегазя колегите. Ще им спестя мъките. Да дам газ и да сгазя одиторите. После ще ги закопаем, колегите ще помогнат. Макар че, идеята за огнева точка и гранатомет я отхвърлиха, тъй че не може да им се има пълна вяра. И докато си прехвърлям вариантите, мъжа одитор идва и ми чука на прозореца. Свалям прозореца до долу, разочарован. Странично не мога да го сгазя.\n- Да, здрасти, деде\n- Can I ask somebody to translate here please?\n- No need, I was just joking - усмихвам се на дядката\n- And may I ask who are you?\nПууу, тоя май не е в настроение.\n- I will kindly refuse to give any answer. May I ask who are you? - друго не ми хрумна, пък и атаката е най-добрата защита\n- I am an auditor and I am currently auditing this site, which gives me the right to ask - who are you?\nДа, тъп въпрос, след като е с жилетка "Одитор". Ами така е, като ми се спи. На заден фон одиторките водят някаква оживена дискусия с колегите. Охраната ни е мега тъпа и ми е затворила бариерата зад гърба - нямам път за бягство.\n- I am Ivan Sokolov, pleasure to meet you - грейвам аз\n- I am sorry, but Ivan is right over there - посочва групата колеги - and he is the COO. Can I see your documents or ID badge?\nТука се сещам, че дедето предварително си ни е проучил, има ни и снимките. Заебал, блять.\n- It`s some kind of misunderstanding. I am the actual Ivan Sokolov, the other one is impersonating me...\nДядката се обърна, тръгна към Соколов, явно да ми го води. Само това ми липсва. Три месеца се бяхме хванали за гушите, дали мога или не мога да играя голф в производствените площи, докато са в работен цикъл. И ми отстъпи. Ще вземе сега да се засегне, ще има пак да бяга в кръг, стискайки топчето, а аз да го гоня със стик 7-чка, че да го подсека под коленете. Дядката явно му дойде в повече, щото към мен дойдоха Соколов и една от одиторките.\nКимвам. Де да знам какво да очаквам. Май и тая е дърво. Соколов е пред инфаркт, пребледнял, но физиономията му е бетон.\n- So it seems we have two of Ivan Sokolov. Maybe you`re also COO? - на мадамата й е забавно. Ок, има надежда - Do you have any documents in you?\n- Well, I do remember better now. I had a nightmare I was Ivan Sokolov. Phew... - махвам облекчено с ръка - Here are my documents.\nПодавам й пакетчето салфетки. Соколов посинява, но нищо не трепва по лицето му. Мисля че може спокойно да умре и да не му личи няколко дена. Мадамата взема салфетките, вади една, разглежда неразбиращо.\n- This is the new kind of biodegradable documents. Very eco friendly. But... let me check - измъквам й салфетката от ръката - ...oh crap, they faded again. The security at the portal must have wiped off the eco friendly ink...\nСоколов иска да колабира. Виждам как единия край на устната му трепери. Одиторката се хили неудържимо.\n- No, no, don`t laugh, this is tragic - правя се на втрещен, взирайки се ту в салфетката, ту в нея\n- Park your car and join us, we know who you are from the survey reports - махва с ръка и продължава да се хили\nДа не казвам, че всички освен одиторката имаха желанието да ме линчуват. Стоели са строени да ме чакат. После половин месец ми прожектираха филма "Непростимо". Останалата част от понеделника мина безпроблемно. За мен.\nВторник. Вече са екзекутирали половината HR. Сълзи и сополи по коридорите. Десетина човека уволнени. Десетина човека наказани. Двайсет се крият в тоалетната и отказват да излязат. Ударили са го на молби. Искат да се изнижат през въздухоотводите, но не им стига смелост да отидат за стълба. Занесох им, за да гледам сеир. Въздухоотводите им завариха решетки, че много плъхове и птици изскачаха от там. Набутаха се четири мадами, преди да разберат за решетката. Едната беше далеч над сто кила. А аз нагъвам течен шоколад с лъжица, подпрял съм се срещу вратата на тоалетната и гледам. Ех. Очаквах въздухоотвода да се откачи и в идеалния вариант да се изтърсят точно върху одиторите. Но издържа. Жалко. Отивам да подготвям документи.\nПо пътя засичам Хъмпти(административния директор). Изнася се. Казва ми едно "Чао" през рамо и ускорява към изхода. Чак когато седнах на бюрото си загрях. По план той е днес. А си тръгна. Проблем. Все още не съм осъзнал какво точно се е случило и влита CEO-то ни с бодрата реплика "You`re next, crush them!". И излиза. А? К`во? Чакай, вторник сме. Ааааа. Неееее. Сряда е утре. Стой, твою мат. Изпарил се е и той. Целия етаж е като призрачен град. Мамка му. Три одитора ме забелязаха и ми махат подканващо. Дедето, мацката от портала и някаква изтрещяла с гола глава. Канят ме любезно да отида към заседателна зала, в която са се настанили. Огледах се. И от нийде взорът Надежда не види. И Надето е скатала. Изпсувах всички поименно и влязох в залата. Представиха се официално, което отне десет минути. Закъде да бързат? Междувременно ми хрумна гениална идея. Аз съм човека с гениалните идеи. Ако някога ви е хрумвала гениална идея - то тя първо е хрумнала на мен, после съм ви я предал някак.\n- Ok, so let me see if I understand you correctly - започвам отдалече - You are representing a standartization system, right?\n- And you`re auditing this site?\n- As representatives of standartization auditing authority, you must have your own standards to follow? Strict, unbreakable standards - you must be perfect in order to judge others?\nМного доволно кимат.\n- And you have a very strict audit plan, which says right now you should be auditing our Administrative Department? And you should be auditing my deparment tommorow afternnon?\n- Instead, you are now trying to audit me, breaking your very own standards and will be judging if I am breaking the standards too?\nДядката стана и си тръгна. Не издържа милия. Май тихичко ме псуваше на френски. Простено му е.\n- Yes, we did change our audit plan a bit in order to finish in time, as you chief administrative officer is currently busy - намеси се мадамата от портала\n- No, sweety, he`s not busy. He`s hiding right now, preparing fake KPI data and fake protocols which he will demonstrate you tommorow. Or the day after tommorow, he`s kinda slow with excel...\nИграта "натопи приятелче" мога и аз да я играя.\n- Fine. Let`s see your real KPIs and protocols. So far it`s not going good for you. If you understand what I mean - намеси се гологлавия изрод\nТе т`ва гологлавите са зли. Три часа си смуках от пръстите и в реално време правех графики. Пределно им е ясно, че импровизирам, но се чудеха докъде ще го докарам. Или по-скоро бяха втрещени колко добре ми се получава. Например - ето тук, трябва да има три протокола, но няма нито един, понеже Пенка се е загледала в Тодор. Сега вместо да имаме три протокола, които щяха да променят данните ей така(чертая графиката), имаме един протокол, който заявява, че трябва да се вземат мерки Пенка да не се заглежда(набързо едит на протокол за нещо друго, въвеждане в QA системата - тия от QA после откачиха, процедурата за премахване е сложна...). Между другото търсим мъж на Пенка, ако вашия колега е свободен.\nПопикаха се от смях. Сигурно не са виждали човек, който толкова несериозно да приема одитите, колкото аз. Реших, че е време да приключваме тази част и да минем към детайлите. Три часа въведение стигат. И гологлавата ми изпра негативна оценка. Съвсем неочаквано ми прекрати мъките. Както се хилеше, както й беше хубаво - бааам. Айде. Седем листа мотивация за отрицателната оценка. Стоя и не вярвам какво се случва. То всичко зле, ама чак толкова пък зле... Логично, като се замислиш. Гологлавата се изнесе от заседателната доволна. Останахме сами с другата. Аз печално мълча и гледам от два метра разстояние листите с препоръки.\n- What happened? - усмихва ми се съвсем невнинно\nКак какво е станало, ма. Уволнихте ме. Аз не че не съм за уволнение, ама... не така. Уволнението ми трябваше да е красиво, диво, епично. А то - от един смотан ISO одит. Заради три липсващи формуляра и хитрия Хъмпти, дето се изнесе по терлички. Страхливец. Добре де, около петдесет хиляди липсващи формуляра. И Хъмпти издебна удобно момента.\n- Nothing, nothing... - то вече стана, каквото стана - I am just thinking where to go and have a drink... or two\n- But the worktime is not over - учудва ми се тя\n- It seems I`m no longer working here. Don`t you think so? - смигвам аз, да си скрия трагичната физиономия\n- Ahhh... - загрява тя - But you were so funny.\nИ те т`ва как ми помогна?!?\n- It was like the best audit I have ever seen\n- You mean the one that you enjoyed the most? - удържам си поривите да не я удуша\n- Ahhh... - сеща се, че не се е изразила много точно\n- I am even more awesome when I`m off work. Wanna to join me?\nВзе че върза, не очаквах. Но как да излезела по-рано от работа, без да усетили колегите й? Мина ми през акъла да я набутам във въздуховода, а после да й махна стълбата. Но не е толкова смешно, след като вече си го виждал и се отказах. Заведох я до товарната рампа, по неведоми пътища - тесни сервизни коридори, през помпената станция и трафопоста. Тя изумена, било като във филм на ужасите. Зарязах я да чака на рампата, а аз отидох до паркинга. Върнах се с колата, завъртях леко с ръчната и й крещя през прозореца "Jump in, god damn it, faster, they`re after us". Хората имат едно свойство - като правят нещо нередно, се паникьосват. Като се паникьосат и приемат директните заповеди много лесно, като някакво спасение от положението им. Та, припка французойката, мята се в колата - тръгвам още преди да е успяла да затвори вратата. Предварително съм изключил VDC-то и ASR-а, да има доза реализъм. Въртя гуми, занасяме, двигателя реве предсмъртно. А де факто сме на 1-ва, в критичните и се движим с не повече от трийсетина километра в час. "Get down, security cameras ahead" и тя направо клекна под жабката. Чак се стъписах как се навря. Охраната тоя път реагира, отвори навреме. Не че не пернах огледалото, но това си е мой проблем, щото съм свикнал VDC-то леко да ме връща в завоите.\nИзлизаме на пътя, движим се по-спокойно. Французойчето изплува изпод жабката, цялата червена, чорлава, диша тежко, оцъклена.\n- Are they still after us?\nТова, да си толкова доверчив не е на добре.\n- No, they gave up. But they`re going to call the police to stop our car, so we need to change it - абсолютно сериозно казвам аз, а тя мига на парцали\nМотора ми е наблизко. Направо под носа. Влизаме на платения паркинг, където го държа, зарязваме колата, качвам я на мотора. Ако не знаете какво е да караш мотор с някой отзад, да ви кажа - убива целия кеф. Ако возещия се отзад няма опит, може спокойно да убие и вас. За да усетите как е - разхлабете всички болтове на гумите на колата си, намерете заледен път, с остри завои и пробвайте усещането. Кофти, а? Потъркаляхме се, малко повечко от нужното - докато се сетя за удобен паркинг, да си зарежа мотора близко около хотела й. Тя се вкопчила в мен и не пуска, едва я отлепих. Поне не трепереше и пищеше, като в първите няколко минути.\nОтначало беше в потрес. Не спираше да повтаря, че съм ненормален. С френски акцент, смях се от сърце. Излочихме по няколко коктейла, успокои се. Явно никога не се е возила на мотор и не е бягала от работа, щото беше много впечатлена. Обсъдихме бъдещата ми кариера. Настояваше, че трябвало да работя като комик. Аз отстоявах, че си ми е много добре като таен агент за корпоративен шпионаж, какъвто съм, но тя ми е развалила прикритието. Не сме прекалявали с пиенето, да сме повисели около два часа. Изпратих я до хотела й, метнах се на диванчетата на рецепцията и я натирих към стаята й. Тя доволна, праща ми въздушни целувки докато се отдалечава. Викам си - малко да изтрезнея и ще си ходя. Да набера сили. Морални и физически. А Лори се връща след няколко минути с една бутилка шампанско и настоява да сме се качили в стаята й, да си говорим още. Съгласявам се, ама само ако ме подпира по пътя, щото може и да не уцеля асансьора. От подпиране, докато стигнем асансьора се бяхме прегърнали, а вътре вече се награбихме. Едва стигнахме стаята.\nСряда. Спал съм като заклан, вече е почти обед. Решавам да мина през вкъщи, да си метна един душ и нови дрехи, преди да отида да си попълня документите за напускане. Така де, никой няма да ме уволни директно - то си се подразбира, че сам трябва да напусна. Цивилизована работа, европейска. Пристигам на работа около два следобед. Одита си тече. Хъмпти доволно прожектира графики и се мята с лазерната показалка. Чудя се дали да го причакам и да му я завра някъде, където дълго ще я помни. Дали гъза му е от мемори пяна? Ебати, как може да имаш толкова огромен гъз?!? От плата на панталоните му можеш да ушиеш спирачен парашут за "Союз ТМ-А" и да ти остане. Въздъхвам и махвам с ръка. Нека живее. Отивам в осакатения HR отдел, а там всички са в траур. Взимам си седемте бланки за напускане по собствено желание, открадвам един химикал и почвам да попълвам.\nПричина за напускане? "На одиторите им липсва чувство за хумор". Не, здраскваме го. Лори й е забавно. "Питайте Хъмпти Дъмпти". Да. Така има някаква интрига. Отивам да си ги депозирам при CHRO-то. Щото необикновения персонал минава по по-сериозната процедура под личното наблюдение на CHRO. Подавам й документите, тя ме гледа неразбиращо - какво е това? Абе ти верно ли ще ме караш да го казвам на глас?!? Фейл на одита. Трябва жертвоприношение. Как така фейл? Еми - на, така. Хваща ме за ръката и ме влачи при CEO-то. Крещи, рови в някакви докумети, вади един и ми го навира в лицето - "Audit success, ranking 0.0", подписан от петимата одитори. Мигам на парцали. Чакай бе, това за моя отдел ли? Без забележки, минава? Бе то една забележка няма бе. Правя знак на CEO-то да си спасява лаптопа от бюрото. Той ми вика "Don`t you dare", аз му викам - спокойно, само малко. Спрях се овреме, не му танцувах върху бюрото. Нещастната мебел още пази спомен, след предния път от мотоботушите ми със шпайкове. Само пях "We are the champions", размахвайки една от купите му за хокей, като микрофон. Това е и причината вече да се намират в стъклен шкаф, който се заключва.\nВпоследствие беше някак наложително да се видим с Лорен следващите две вечери. Или поне аз така го усещах. Отначало имах едно нежелание въобще да я виждам, а като си кажем две реплики нежеланието изчезваше. Странно. Ще е интересно, ако се появи на следващия одит. А и да не се появи, аз вероятно пак няма да съм наред с документите. Откога натяквам да зачислят към отдела три-четири технически секретарки, да оправят документацията - а те квичат, че и така разврата около мен бил достатъчен. Е, няма угодия.\nRe:Да му се неначудиш, как го преживях\n« Отговор #1 -: Ноември 02, 2017, 10:09:04 »\nАх-ах-ах Разсмя ме човек. Направи ми деня.\n« Отговор #2 -: Ноември 02, 2017, 23:39:37 »\nМи права е Лорито - ти наистина трябва да работиш като комик!


Цените на жилищата в Китай растат и през април:: Investor.bg\nМесечното им повишение се ускорява спрямо март, сочат данни на статистическата служба на страната\nЦените на новите жилища в Китай са нараснали с малко по-бърз темп през април и се прибавят към признаците за постепенно възстановяване на имотния пазар на фона на смекчаването на ограниченията за придвижването заради коронавируса и отварянето на втората по големина икономика в света, предава Ройтерс.\nСредните цени на новите жилища в 70 големи града в Китай са нараснали с 0,5% през април спрямо предходния месец, което е най-високото ниво от октомври м. г. и следва ръста от 0,1% през март, сочат изчисления на Ройтерс на база данните на Националната статистическа служба на Китай.\nНа годишна основа цените на жилищата са се повишили с 5,1% през април спрямо 5,3% през март.\n„Натрупаното търсене на жилища се е освободило допълнително през април с връщането в релси на икономиката и на живота“, отбелязва представител на статистическата служба в комюнике.\nКитай до голяма степен овладя разпространението на вируса и продажбите се възстановяват бързо, тъй като властите позволяват на предприемачите да отворят отново изложбените си центрове, а на брокерите на недвижими имоти – да организират огледи. Пазарните нагласи са подкрепени и от по-лесния достъп до ипотечни кредити и по-ниските лихви, след като правителството увеличи ликвидностите, за да съживи икономическата дейност.\nСредните лихви по ипотечните кредити в 41 града за купувачите на първо и второ жилище са намалели през април спрямо март, тъй като банките са последвали понижаването от централната банка на ключовата й лихва по кредитите.\nПовишаването на цените на жилищата съответства на признаците на възстановяване на имотните предприемачи, които са ускорили инвестициите си през април и са ограничили спада на продажбите.\nМакар че до момента правителството се въздържа от значително смекчаване на политиките в областта на недвижимите имоти, местните власти разхлабиха ограниченията за покупка на жилище или въведоха мерки за облекчаване на финансовия натиск върху предприемачите.\nПодобна мярка е неотдавнашна реформа, която разхлабва правилата за местопребиваване, за да улесни хората от селските райони да се установяват в малки градове, да увеличават потреблението в градовете и да разширяват кръга на купувачите на жилища.\nДжан Дауей, базиран в Пекин анализатор от агенцията за недвижими имоти Centaline, счита, че през април имотният пазар се е възстановил на 80%-90% спрямо нивото преди вируса, като някои райони дори се представят по-добре.


Украински военни самолети прелетяха над Азовско море - News.bg\nИзтребители и щурмови самолети на ВВС на Украйна извършиха полети над акваторията на Азовско море, съобщава централата на обединените сили.\n"След като получи заповедта на командира, екипажите на тактически самолети излитат за изпълнение на мисия за бойна подготовка. Изтребителите МиГ-29 и два самолета Су-25 извършват редовни полети над Азовско море, покривайки въздушните сили е военноморските сили на Украйна", пишат те във Фейсбук и публикуват видео.\nСпоред съобщението, екипажите са изпълнили "редица задачи, сред които, по-специално, противоракетни маневри".\nПолетите са извършени с пълен боен товар, съобщават от щаба и допълват че при приключване на маневрите самолетите се приземяват на едно от оперативните летища в непосредствена близост до района на военна операция на обединените сили.\nСпециалният пратеник на Държавния департамент изключва връщане на Крим с военни средства\nна 22.03.2019 в 16:23:38 #9\nДемецио, въпросът не е в това дали и кога ще се случи, а каква ще бъде твоята позиция в една такава ситуация. Измъкването ти не минава\nна 22.03.2019 в 13:16:22 #8\nПрограмистче, като стане това, тогава ще го обсъждаме. Такива хипотетични сценарии в далечно бъдеще има колкото искаш.\nна 21.03.2019 в 17:52:25 #7\nПеераско, ако утре кримчаните си организират един референдум и гласуват да се отделят от Русия пак ли същото ще пееш другарю модерен сталинист ?\nна 21.03.2019 в 12:54:29 #6\nStriker, над Крим се вее гордо руския флаг. Народът на Крим каза, че принадлижи към Русия. Не знам по кой закон точно си мислиш, че Крим е бил или ще бъде украински.\nна 21.03.2019 в 10:23:23 #5\nКрим си е част от Украйна и винаги ще бъде. В един момент окупаторите ще си го получат, това е въпрос на време\nна 21.03.2019 в 09:07:03 #4\nISIS, Крим е руски. Въпросът е затворен.\nна 20.03.2019 в 22:29:17 #3\nЗащо да не си летят над радният Крим, бе насе? Те скоро и над Москва ще летят, щом педофила наглее.\nна 20.03.2019 в 20:13:41 #2\nАзовсо море е Украинско.\nна 20.03.2019 в 19:55:31 #1\nНад Крим дали са прелетели? Защото нали твърдят, че е украински.\nНачало / По света / Политика / Украински военни самолети прелетяха над Азовско море


евтини къщи и вили - Гаражи, Паркоместа - обяви\nГаражи, Паркоместа : Ключова дума: евтини къщи и вили\nЦена: 15 000 лв. (750 лв./кв.м) Гараж (самостоятелен) 20 кв.м Бетон/Панел ”Империал Хаус” предлага за продажба гараж, разположен в кв. Орфей. Гаражът е с площ 20 кв.м., разположен на партерен етаж, с метална врата. Цена 15 000 лв имоти обяви, имоти хасково, обяви хас..\nЦена: 17 000 лв. (850 лв./кв.м) Гараж (самостоятелен) 20 кв.м Бетон/Панел ”Империал Хаус” предлага за продажба три броя гаражи, разположени в кв. Любен Каравелов, град Хасково /до училище Васил Левски/. Всеки от гаражите е с площ 20 кв.м., височина 3 метра. Имат хубави и зд..\nЦена: 21 000 лв. (1 000 лв./кв.м) Гараж (самостоятелен) 21 кв.м Тухла ”Империал Хаус” предлага за продажба самостоятелен гараж с площ 21 кв.м., разположен в кв. Овчарски, град Хасково. Гаража има ток, вода, канал. Цена 21 000 лв имоти обяви, имоти хасково, обяви ..\nЦена: 16 500 лв. (235.71 лв./кв.м) Гараж (самостоятелен) 70 кв.м Тухла ”Империал Хаус” предлага за продажба два броя гаражи, разположени в кв. Орфей, град Хасково. Гаражите са с обща площ 70 кв.м, на ниво -1 в нова кооперация. Цена 16500 лв имоти обяви, имоти хаск..


Фен атакува световната купа минути преди финала - forum.gong.bg\nФен атакува световната купа минути преди финала\nМнениеот Червени_шампиони » 12 юли 2010 01:17\n<--- Снимка на запалянкото опитал се да "нахлузи" червената шапка на купата.\nЗапалянко се опита да навлезе на терена минути преди началния съдийски сигнал на финала на Мондиал 2010. Инцидентът стана малко преди двата отбора да излязат на терена за построяване и изпълнение на националните химни. Мъжът се измъкна от охраната на стадиона и се устреми към световната купа. Служителите от охраната в последния момент повалиха фена на земята, а след това шестима охранители го изведоха в помещенията под трибуните на стадион "Сокър Сити".\nЗащо ли този "фен" ми прилича на господина който влезе на сцената на "Евровизия 2010", когато беше изпълнението на Даниел Дигес, който представяше Испания.\nЯвно този мъж има опит с измъкването от охраните, въпроса е колко бой е изял?\nТова е новината от "Евровизия" !\nПо време на кнкурса за първи път се случи и един инцидент. Испанският представител Даниел Дигес се наложи да изпълни песента се два пъти. По време на неговото участие на сцената нахлу неизвестен мъж, който започна да подпява на музиканта. Нарушителят се оказа някой си Джими Джамп от Каталония. Европейският съюз по излъчването веднага се извини за тази неприятност и реши "справеделиво"да предостави втора възможност на испанеца да повтори песента си отначало.\n"Изскочилият на сцената мъж не беше отведен веднага за да не се пречи на изпълнението. Но веднага, когато стана възможно той да бъде отстранен - когато се приближи към края на сцената, непознатият беше прибран. Веднага след това беше решено да се даде възможност на Даниел да пее още веднъж" - разказа Петер Свар, прес секретар на комисията, отбелязвайки че действието на зрителя не е било политическа акция.\nЕто снимка на мъжът който влезе на сцената на "Евровизия":\nПреценете сами дали е той.\nРегистриран на: 06 апр 2009 16:38\nСвържете се с maximalniq\nRe: Фен атакува световната купа минути преди финала\nМнениеот maximalniq » 12 юли 2010 01:21\nБрей, набито око имаш. Браво.\nМнениеот TodorT » 12 юли 2010 01:41\nХе-хеее, евала за наблюдателността ти... не ми се мисли какво е ставало в помещенията под стадиона\nМнениеот Tommi » 12 юли 2010 02:27\nВъпросът е колко пари е спечелил\nМнениеот naiki » 12 юли 2010 10:12\nама представете си ако я беше гепил кво щеше да стане...\nМнениеот modor » 12 юли 2010 10:25\nnaiki написа: ама представете си ако я беше гепил кво щеше да стане...\n........щяха да им дадат картонена\nМнениеот ace_ventura » 12 юли 2010 10:36\nМнениеот naiki » 12 юли 2010 10:37\nа,в Джъмбо има и по-добри варианти


ИЗОБЛИЧАВАНЕ НА ФАРИСЕИТЕ – ЧАСТ – 7 – Facebible\nНачало/Христос/Животът на Исус/ИЗОБЛИЧАВАНЕ НА ФАРИСЕИТЕ – ЧАСТ – 7\nИЗОБЛИЧАВАНЕ НА ФАРИСЕИТЕ – ЧАСТ – 7\nПо същия начин равините бяха изопачили и други закони. В дадените чрез Мойсей нареждания беше забранено да се яде нещо нечисто. Употребата на свинско месо, както и на месо от някои други животни се забраняваше, защото замърсява кръвта и скъсява живота. Но фарисеите не се задоволяваха с тези ограничения така, както Бог ги бе дал. Те отиваха до големи крайности. Между другите неща изискваха от хората да прецеждат водата за пиене, да не би в нея да има някое дребно насекомо, което да се числи към нечистите животни. Сравнявайки дребнавите им изисквания с размера на действителните им грехове, Исус изрече към фарисеите: “Слепи водители! , които прецеждате комара, а камилата поглъщате!”\n“Горко вам, книжници и фарисеи, лицемери! , защото приличате на варосани гробници, които отвън се виждат хубави, а вътре са пълни с мъртвешки кости и с всякаква нечистота!” Както варосаната и красиво декорирана гробница скрива мъртвешките останки, така и външната святост на свещениците и управниците крие моралната нечистота. И продължи:\n“Горко вам, книжници и фарисеи, лицемери, защото зидате гробниците на пророците и поправяте гробовете на праведните, и казвате: Ние, ако бяхме живели в дните на бащите си, не бихме съучаствали с тях в проливане кръвта на пророците. Така щото свидетелствате против себе си, че сте синове на ония, които избиха пророците.” За да покажат своето уважение към умрелите пророци, евреите много ревностно разкрасяваха гробниците им. Но не се ползваха от ученията им, нито се вслушваха в изобличенията им.\nПо времето на Христос се поддържаха разни суеверия, свързани с гробовете на умрелите и се изразходваха големи суми за тяхното украсяване. В очите на Бога това бе идолопоклонство. С неподобаващата почит към умрелите човеците показваха, че не обичат Бога с възвишена любов, нито ближния като себе си. Същото идолопоклонство стига до големи крайности и днес. Мнозина са виновни за това, че не се грижат за вдовици и сирачета, за болни и бедни, а издигат скъпи паметници за умрели. За тази цел се пръскат щедро време, пари и труд, докато задълженията към живите – задължения, които Христос е посочил ясно – остават неизпълнени.\nФарисеите зидаха гробници на пророците и ги украсяваха. Те казваха: “Ние, ако бяхме живели в дните на бащите си, не бихме съучаствали с тях в проливане кръвта на пророците.” Но в същото време правеха планове да отнемат живота на Божия Син. Това трябва да ни послужи като урок. То трябва да отвори очите ни, за да разпознаваме силата на Сатана, отклоняваща ума от светлината на истината. Много хора вървят по пътя на фарисеите. Те почитат тези, които са умрели за своята вяра. Чудят се на слепотата на евреите, която стана причина за отхвърлянето на Христос. “Ако бяхме живели в Негово време – заявяват те, – ние с радост бихме приели учението Му. Никога не бихме участвали в престъплението на онези, които отхвърлиха Спасителя.” Но когато послушанието към Бога изисква от тях себеотрицание и смирение, същите тези хора пренебрегват убежденията си и отказват да се покорят. Така те изявяват същия дух, който изявяваха порицаните от Христос фарисеи.\nТрифон Трифонов2020-12-18T17:56:10+00:00Животът на Исус|


11000 211 (1.9%) 5192 124 966 3 069 (2.5%) 38 226 59 690 846 1 405 278 (2.4%) 41 292 136\nАвтор: Диана Бикова 11:32 / 20.03.2020 Коментари (2) 5419\nКъм вчерашна дата има 272-ма души, пристигнали от чужбина и поставени под домашна карантина, стана ясно по време на пресконференцията на областния кризисен щаб, предаде репортер на Plovdiv24.bg.\nПристигащите преминават през граничен контрол и попълват документи откъде идват и записват адреса, на който могат да бъдат намерени. В много случаи се вписват невалидни адреси, призна д-р Ваня Танчева-Манчева от РЗИ-Пловдив. Здравните инспектори издирват лицата и им дават указания какво да правят.\nВ РЗИ е разкрит дежурен телефон, на който денонощно се дават разяснения.\nРЗИ разполага с 6 екипа, които обикалят град Пловдив. Това се отнася и за областта - Асеновград, Карлово и Първомай.\nБългарски граждани, които нямат общопрактикуващ лекар /джипи/, и са поставени под карантина, се проследяват от РЗИ. Телефонът за връзка е: 0884 546 233.\nОще по темата: общо новини по темата: 7486\nЕто заради безотговорните безсъвестни пловдивчани и хора с тъмен цвят на кожата които дават фалшиви адреси за да не ги намерят от Мвр страдаме ние нормалните пловдивчани\nМангали и карантина!? Единственият начин е да ги натикате в махалата и там да се заразяват колкото си искат


Свинско филе Архиви | Тренирай.БГ\nНачало » Tag Archives: Свинско филе\nTag Archives: Свинско филе\n17.06.2015\t3 коментара\nПисна ли ви от пилешко?! Пиле с ориз, пиле с картофи, варени пилешки гърди и прочие и прочие. Е, ако сте състезател и се готвите за някъде, то няма как ще си дъвчите пилето и това е. Ами ние обикновените?! Ето и добрата новина, ние обикновените, които тренираме в свободното си време имаме цялото разнообразие на света. Ние тренираме да ...\tПрочети повече »\n27.10.2014\t1 коментар\nЗдравейте приятели на Тренирай.БГ! Днес имам удоволствието да ви представя една рецепта предоставена от нашия приятел Димитър Димитров. Ето предложението на Митко: Сашо здравей отново! Много искам,да споделя с теб и всички приятели,на сайта една чудесна салата витаминоза,за предстоящият сезон. Пиша,на теб лично за да прецениш кога и как да я споделим с всички! Продуктите са: Спанак 500гр. Моркови 300-400 гр. Една ...\tПрочети повече »


store.bg - Само спомен - Сандра Браун - 📕 книга\nКниги Художествена литература Преводни романи и разкази ... Само спомен - Сандра Браун\nРоско Ланкастър - най-богатият човек в градчето Уинстънвил, е на смъртно легло. Освен тази вест, младата му съпруга Карълайн преживява още един шок. Пристига Ринк - синът на Роско, който преди дванайсет години е напуснал дома си, избягал е от голямата си любов - Карълайн. Магията на едно далечно любовно лято е застанала между тях. Двамата трябва да си отговорят на много въпроси за разбития им живот. В дъното на забулената с тайни история се прокрадва, сякаш от ада, зловещата фигура на Роско..\nЗа да оцените книгата "Само спомен", изберете цифрата отговаряща на Вашата оценка по десетобалната система:\nДжефри Дивър, Сандра Браун, ...\n„Има един случай, който не ми дава покой нощем – единственият, който ми се опря. Случай, който винаги ...\nИзползваните в представянето на книга "Само спомен - Сандра Браун" текстови, графични и други материали са собственост на носителите на авторските им права.


от ПАЗАРДЖИК - ДЕВИН, ЕКОПЪТЕКА СТРУИЛИЦА И ЯЗОВИР ВЪЧА - BeckReisen\nНачало » Екскурзии » Екскурзии в България » от ПАЗАРДЖИК - ДЕВИН, ЕКОПЪТЕКА СТРУИЛИЦА И ЯЗОВИР ВЪЧА\nот ПАЗАРДЖИК - ДЕВИН, ЕКОПЪТЕКА СТРУИЛИЦА И ЯЗОВИР ВЪЧА\nМаршрут: Пловдив - Пазарджик - Девин -еко пътека Струилица - язовир Въча - Пазарджик - Пловдив\nПосещение на Екопътека“Струилица“\nПосещение на град Девин\nПосещение на язовир Въча\nТуристическа застраховка на стойност 1000 лв при ЗК " Лев Инс"/ ЗД „Армеец“ АД\n•07:00 ч. - гр.Пловдив - спирката на хотел Тримонциум\n•07:45 ч. - гр.Пазарджик - пред Водното стопанство\nОтпътуване към Девин и екопътека“Струилица – Калето - Лъката“. Екопътека“Струилица – Калето - Лъката“ се вие край меандрите на река Девинска, като на места се разхождате по мостчета над водата, на други Ви очакват беседки, огнища, пейки и ...един самодивски водопад. Свободно време за разходка. Отпътуване към Девин, свободно време и обяд. Отпътуване за язовир Въча - разположен в едно от най-магичните места у нас – Родопите, по поречието на река Въча. Свободно време за разходка, фотопауза и зареждане с положителни емоции. Отпътуване за град Пазарджик и Пловдив. Пристигане вечерта в Пазарджик / Пловдив.\nПосещение на Екопътека“Струилица“ и град Девин\nТуристическа застраховка на стойност 1000 лв при ЗК "Лев Инс"/